Text file: 7373.txt
author: mmar
downvotes: 1
end consideration date: 2016-03-26
id: '7373'
number comments: 5
number views: 2605
proposal type: Odziv pristojnega organa
response: "Odziv Ministrstva za gospodarski razvoj in tehnologijo\nRezultati slovenskega\
  \ turizma in kratka analiza veljavne ureditve podro\u010Dja V Sloveniji je turizem\
  \ eden izmed vodilnih gospodarskih sektorjev, saj s svojimi multiplikativnimi u\u010D\
  inki ustvarja 12,8% bruto doma\u010Dega proizvoda in je spodbujevalec gospodarske\
  \ rasti ter enakomernega regionalnega razvoja. V Pla\u010Dilni bilanci Republike\
  \ Slovenije v letu 2015 potovanja predstavljajo 38% izvoza storitev ter 7,5% skupnega\
  \ izvoza. Leto 2015 je bilo rekordno leto slovenskega turizma. Slovenijo je lani\
  \ obiskalo 3,8 milijona turistov, zabele\u017Eenih je bilo rekordnih ve\u010D kot\
  \ 10 milijonov no\u010Ditev, od tega preko 6 milijonov s strani tujih turistov.\
  \ Iz naslova izvoza potovanj v Sloveniji letno ustvarimo ve\u010D kot 2,2 milijardi\
  \ EUR prihodkov. Slovenija je s 7,2% rastjo no\u010Ditev v letu 2015 na 5. mestu\
  \ med dr\u017Eavami \u010Dlanicami EU glede na rast \u0161tevila no\u010Ditev v\
  \ primerjavi z letom 2014.\nTemeljni cilj Zakona o spodbujanju razvoja turizma (Uradni\
  \ list RS, \u0161t. 2/04 in 57/ 12) je vzpostavitev spodbudnega okolja za u\u010D\
  inkovitej\u0161i in uspe\u0161nej\u0161i razvoj slovenskega turizma, med drugim\
  \ tudi s spodbujanjem tr\u017Eenja celovite turisti\u010Dne ponudbe Slovenije. \
  \ Za na\u010Drtovanje in izvajanje politike tr\u017Eenja celovite turisti\u010D\
  ne ponudbe Slovenije na doma\u010Dem in tujih trgih je je Vlada RS v skladu z Zakonom\
  \ o spodbujanju razvoja turizma ustanovila Slovensko turisti\u010Dno organizacijo.\
  \ Klju\u010Dna dejavnost Slovenske turisti\u010Dne organizacije je na\u010Drtovanje.\
  \ priprava in izvajanje programov tr\u017Eenja celovite slovenske turisti\u010D\
  ne ponudbe in dr\u017Eave kot turisti\u010Dnega obmo\u010Dja.\nAnaliza predloga\
  \ V vpra\u0161anju je izpostavljen pomen sodobnih tr\u017Eno-komunikacijskih orodij,\
  \ kamor uvr\u0161\u010Damo tudi video oglase. Slovenska turisti\u010Dna organizacija\
  \ se zaveda velikega pomena sodobnih orodij, zato njihovi pripravi posve\u010Da.\
  \ veliko pozornost. Izbrane vsebine so aktualne, privla\u010Dne in namenjene to\u010D\
  no dolo\u010Denim ciljnim skupinam, v njih je Slovenija predstavljena kot zelena,\
  \ aktivna in zdrava evropska buti\u010Dna destinacija. Slovenska turisti\u010Dna\
  \ organizacija v svojih tr\u017Eno-komunikacijskih aktivnostih uporablja le aktualne,\
  \ to je najnovej\u0161e video oglase, ki so \u0161ir\u0161i javnosti dostopni tudi\
  \ na YouTube, kjer si je mo\u010D ogledati \u0161tevilne video oglase, tako najnovej\u0161\
  e kot tudi malo starej\u0161e. V pripravi pa so \u017Ee novi in \u017Ee letos jih\
  \ bo Slovenska turisti\u010Dna organizacija intenzivno vklju\u010Dila v promocijo\
  \ Slovenije, \u0161e posebej na izbranih tujih trgih. Slovenska turisti\u010Dna\
  \ organizacija pri pripravi video oglasov upo\u0161teva aktualne smernice na podro\u010D\
  ju promocije in tr\u017Eenja v turisti\u010Dni bran\u017Ei, hkrati pa se tudi usklajuje\
  \ z razli\u010Dnimi klju\u010Dnimi institucijami, ki jim je zaupana promocija na\u0161\
  e dr\u017Eave, kot je na primer z Uradom vlade za komuniciranje.\nSlovenska turisti\u010D\
  na organizacija je za promocijske video spote prejela \u017Ee vrsto nagrad, nazadnje\
  \ dve 10. marca letos na mednarodni turisti\u010Dni borzi ITB Berlin. Za video oglasa\
  \ Povabilo v Slovenijo (Invitation to Slovenia) in Povabilo v Slovenijo s Perpetuum\
  \ Jazzile (Invitation to Slovenia with Perpetuum Jazzile) je prejela mednarodno\
  \ priznanje Das Goldene Stadttor, ki ga \u017Ee 14 let na osnovi ocene mednarodne\
  \ strokovne komisije podeljujejo turisti\u010Dnim prispevkom na podro\u010Dju video\
  \ oglasov, tiskanih medijev in multimedijskega komuniciranja v razli\u010Dnih kategorijah.\n\
  Razlogi za primernost/neprimernost za nadaljnjo obravnavo Zaradi zgoraj na\u0161\
  tetih dejstev, iz katerih je jasno razvidno, da se slovenski turizem ogla\u0161\
  uje vse prej kot z \xBBbebastimi 10 let starimi in zgre\u0161enimi videi\xAB, rezultati\
  \ slovenskega turizma pa to tudi dokazujejo, predlog ni primeren za nadaljnjo obravnavo.\
  \  \n "
response date: 2016-05-04
response due date: null
sent date: 2016-02-26
title: Predstavitev Slovenije
upvotes: 16
url: https://predlagam.vladi.si/predlog/7373
